cyanic-selkie/wikianc huggingface dataset:
বেলা (ব্রিটিশ ম্যাগাজিন)
বেলা হল একটি সাপ্তাহিক ম্যাগাজিন যা মহিলাদের লক্ষ্য করে, বর্তমানে যুক্তরাজ্যে এইচ বাউয়ার পাবলিশিং দ্বারা প্রকাশিত হয়, জার্মান মালিকানাধীন পারিবারিক ব্যবসার যুক্তরাজ্যের সহযোগী সংস্থা, বাউয়ার মিডিয়া গ্রুপ।
উন্মুক্ত-প্রবেশাধিকার লাইসেন্স
উন্মুক্ত-প্রবেশাধিকার লাইসেন্স কম্পিউটার সফটওয়্যার এবং অন্যান্য পণ্যের জন্য প্রযোজ্য এক প্রকারের লাইসেন্স, যা সোর্স কোড, নীলনকশা অথবা ডিজাইনের পুনর্নির্ধারিত শর্তাবলী মোতাবেক ব্যবহার, পরিবর্তন এবং/অথবা বিতরণ করার অধিকার প্রদান করে। উন্মুক্ত-প্রবেশাধিকার লাইসেন্সের মাধ্যমে চূড়ান্ত ব্যবহারকারী এবং বাণিজ্যিক সংস্থাগুলি সোর্স কোড, নীলনকশা অথবা ডিজাইনের পর্যালোচনা এবং পরিবর্তনের মাধ্যমে নিজ নিজ প্রয়োজন মেটান, আগ্রহ পূরণ এবং সমস্যা সমাধান করার ক্ষমতা লাভ করে। সাধারণত, মুক্ত-সোর্স সফটওয়্যার বিনাপয়সা য় পাওয়া যায়, তবে এই বিষয়ে কোন বাধ্যবাধকতা নেই। যেসকল লাইসেন্স কেবলমাত্র ব্যক্তিগত ব্যবহারের জন্য সোর্সকোডের অ-বাণিজ্যিক বিতরণ অনুমোদন করে সেগুলোকে সাধারণত উন্মুক্ত-প্রবেশাধিকার লাইসেন্স হিসেবে ধরা হয় না। যদিও, উন্মুক্ত-প্রবেশাধিকার লাইসেন্স কিছু কিছু বিধিনিষেধ আরোপ করতে পারে, বিশেষত সফটওয়ারের উৎপত্তিকেন্দ্রীক কিছু কিছু বিষয়ে, যেমন, কোডের মাঝে লেখকদের নাম এবং একটি কপিরাইট বিষয়ক বিবৃতি প্রদানের বাধ্যবাধকতা সম্পর্কে, অথবা, লাইসেন্সকৃত সফটওয়্যারটি কেবলমাত্র একই লাইসেন্সের (কপিলেফট লাইসেন্সের ন্যায়) অধীনে পুনর্বিতরণ করার বাধ্যকতা সম্পর্কে ইত্যাদি। ওপেন সোর্স ইনিশিয়েটিভ (ওএসআই) তাদের ওপেন সোর্স সংজ্ঞার (ওএসডি) ওপর ভিত্তি করে মুক্ত-সোর্স সফটওয়ার লাইসেন্সের একটি জনপ্রিয় সংকলন প্রদান করেছে।
তুলনা
সফটওয়্যারকে মুক্ত সফটওয়্যার হিসেবে চিন্থিত করে কিনা তার জন্য মুক্ত সফটওয়ার ফাউন্ডেশন লাইসেন্সসমূহের একটি বৈশিষ্টপূর্ণ মানদন্ড সৃষ্টি করেছে। বেশিরভাগ মুক্ত সফটওয়্যার লাইসেন্সকে মুক্ত-সোর্স লাইসেন্স হিসেবে চিন্থিত করা হয়ে থাকে। একই পদ্ধতিতে ডেবিয়ান প্রকল্পের নিজস্ব মানদন্ড রয়েছে, যাকে বলা হয় ডেবিয়ান মুক্ত সফটওয়্যার নীতিমালা, যার ওপর ভিত্তি করে ওপেন সোর্স সংজ্ঞা (ওএসডি) প্রদান করা হয়েছে। এফ এস এফ এর মতে, ওপেন সোর্স লাইসেন্সের সংজ্ঞা নির্ভর করে, পরিবর্তন ও বিতরণের নিমিত্তে সোর্স কোডের সহজলভ্যতার ওপর, যেখানে মুক্ত সফটওয়্যার লাইসেন্স ব্যবহারকারীকে প্রোগ্রামটি ব্যবহার, পরিবর্তন ও বিতরণের স্বাধীনতা প্রদান করে।
সোর্স-উপলব্ধ লাইসেন্স সোর্স কোডের প্রাপ্যতা নিশ্চিত করে, কিন্তু এটি আবশ্যকভাবে মুক্ত সফটওয়্যার বা মুক্ত সোর্স সফটওয়্যার হিসাবে পরিগণিত হওয়ার জন্য ব্যবহারকারীর স্বাধীনতা মানদন্ড পূরণ করে না।
উন্মুক্ত ডোমেইন
২০০৪ সালের দিকে উকিল লরেন্স রোজেন "উন্মুক্ত ডোমেইন একটি লাইসেন্স নয় কেন?" নামক প্রবন্ধে বলেন যে, সফটওয়্যারকে পুরোপুরিভাবে পাবলিক ডোমেইনে স্বত্বত্যাগ করে প্রদান করা সম্ভব নয় এবং তাই, এটিকে অতিশয় অনুমতিপূর্ণ মুক্ত সোর্স লাইসেন্স হিসেবে গণনা করা যায় না যা পরে ডানিয়েল জে বার্নস্টিন এবং প্রমুখ কর্তৃক বিরোধিতার সম্মুখীন হয়। পরিশেষে ২০১২ সালে এই বিতর্কের নিষ্পত্তি হয় যখন রোজেন CC0 কে একটি মুক্ত সোর্স লাইসেন্স হিসেবে গ্রহণ করেন এবং স্বীকার করেন যে, পূর্ববর্তী দাবিকৃত বক্তব্য ভুল ছিল; কপিরাইটস্বত্ব পরিত্যাগ করা সম্ভব যার পক্ষে মার্কিন যুক্তরাষ্ট্রের নবম সার্কিটের জন্য আপিল ডিভিশন একটি রায় প্রদান করে।
সুপারম্যান
সুপারম্যান (Superman) একটি কাল্পনিক কমিক চরিত্র। এর নির্মাতা ১৯৩২ সালে আমেরিকান লেখক জেরি সিগাল এবং জোই শাস্টার, যা পরে তারা ডিটেকটিভ কমিকস (বা ডিসি কমিকস) এর কাছে ১৯৩৮ সালে বিক্রি করে দেন। চরিত্রটি প্রথম প্রকাশিত হয় ১৯৩৮ সালের জুন মাসে একশন কমিকসের প্রথম সংখ্যায়। পরবর্তীতে নানান রেডিও চ্যানেল, টেলিভিশন সিরিয়াল, চলচ্চিত্র, সংবাদপত্রের স্ট্রিপ বা ভিডিও গেইমে এর বহুল ব্যবহার দেখা যায়। সুপারম্যান তার ব্যাপক সাফল্যের মাধ্যমে সুপারহিরো সিরিজের এক নতুন ধারা চালু করে। চরিত্রের পোশাকটি বিশেষভাবে স্বতন্ত্র্য: লাল, নীল ও হলুদের মিশ্রণে তৈরি পোশাকটি বুকে ‘S’ ফলকটি ধারণ করে আছে।
কমিকটির কাহিনী অনুযায়ী সুপারম্যান ক্রিপটন গ্রহে জন্মগ্রহণ করে। সে সময় তার নাম ছিল ক্যাল-এল। ক্রিপটন ধ্বংস হবার আগ মুহুর্তে তার বাবা তাকে পৃথিবীতে পাঠিয়ে দেয়। আমেরিকার ক্যানসাস শহরের এক কৃষক ও তা স্ত্রী তাকে খুঁজে পায়। সেখানে সে ক্লার্ক কেন্ট নামে শৃংখলার সাথে বড় হতে থাকে। ছোটবেল থেকেই তার নানা অতিমানবীয় ক্ষমতা দেখা যায় এবং বড় হবার সাথে সাথে সে এ ক্ষমতা দিয়ে মানুষের উপকার করতে থাকে।
যুক্তরাজ্যের রাজকীয় পতাকা
যুক্তরাজ্যের রাণী ২য় এলিজাবেথের ব্যবহার করা পতাকা।
জেফ স্ট্রাইকার
জেফ স্ট্রাইকার (জন্ম: চার্লস ক্যাসপার পেটন, ২১ আগস্ট ১৯৬২) একজন মার্কিন পর্ন তারকা, যিনি উভকামী, সমকামী এবং সরাসরি প্রাপ্তবয়স্ক চলচ্চিত্রে অভিনয় করেছেন। তিনি ক্যালিফোর্নিয়ায় থাকেন।
জীবনের প্রথমার্ধ
জেফ স্ট্রাইকার স্প্রিংফিল্ড, ইলিনয়ে বড় হয়েছেন। তার বাবা একজন গাড়ি বিক্রয়কর্মী এবং তার মা ছিলেন একজন নার্স। ১৩ বছর বয়সে, তাকে তার পিতামাতা সামরিক স্কুলে ভর্তি করেন। জেফ যখন দূরে তখন তাদের বিবাহবিচ্ছেদ হয়।
ছোটদের ছবি
ছোটদের ছবি, কৌশিক গঙ্গোপাধ্যায় পরিচালিত, ২০১৪ সালের ভারতীয় বাংলা ভাষার চলচ্চিত্র। চলচ্চিত্রের প্রধান চরিত্রে অভিনয় করেন দুলাল সরকার এবং দেবলীনা রায়। ল্যাপটপ, শব্দ, অপুর পাঁচালী, খাদ প্রভৃতি চলচ্চিত্রের পর, এটি ছিল কৌশিক গঙ্গোপাধ্যায়ের পরিচালিত আরেকটি চলচ্চিত্র। এই চলচ্চিত্রের কাহিনী, সার্কাসের সং হিসেবে কাজ করা একদল মানুষের জীবন ও মতামতকে ঘিরে পরিক্রমণ করে। চলচ্চিত্রটি, ২০১৫ সালের ২৩ জানুয়ারিতে মুক্তি পায়। শ্রীকান্ত মোহতা প্রযোজিত এই চলচ্চিত্রের সুরকার ছিলেন ইন্দ্রদীপ দাসগুপ্ত। এই চলচ্চিত্রটির প্রধান এবং সহযোগী সকল অভিনেতার কেউই পেশায় অভিনেতা ছিলেন না। তবে মুখ্য চরিত্রে অভিনয় করা দুলাল সরকার ৪৫তম ভারতীয় আন্তর্জাতিক চলচ্চিত্র উৎসবে সেরা অভিনেতার পুরস্কার লাভ করেন।
কাহিনী
সার্কাসের জন্য স্টান্ট দেওয়ার সময় এক ভয়াবহ দুর্ঘটনার পড়ে, ট্র্যাপিজ (শরীরচর্চার যন্ত্র) শিল্পী শিবু বিছানাবদ্ধ হয়ে পড়েন। ক্ষতিপূরণ হিসাবে, ম্যানেজার শিবুর পরিবারকে কেবল ১৫,০০০ টাকা দিতে সম্মত হন, যা শিবু জুনিয়রের মতে খুবই সামান্য ক্ষতিপূরণ। তারা ক্রুদ্ধ হয় তবে অসহায় কারণ তাদের নিয়মিত আয়ের একমাত্র উৎস হল সার্কাস। শিবু ও তার পরিবারের দুর্দশা দেখে তাঁদের প্রতি সহানুভূতি জানিয়ে, শিবুর নিকটতম বন্ধু খোকা (দুলাল সরকার) ম্যানেজারের বিরুদ্ধে প্রতিবাদ করার সিদ্ধান্ত নেয় এবং চাকরি ছেড়ে শিবুর পরিবারের পুরো দায়িত্ব নেয়। বেঁটে এবং দরিদ্রদের প্রতি সমাজের উদাসীনতার সাথে পরিবারটি লড়াই করতে থাকে। এর মাঝে খোকা উপলব্ধি করতে পারে যে সে শিবুর মেয়ে সোমার (দেবলিনা রায়) প্রেমে পড়েছে।
পুরস্কার
গোয়ায় অনুষ্ঠিত ভারতের ৪৫ তম আন্তর্জাতিক চলচ্চিত্র উৎসবে, দুলাল সরকার এই ছবিতে তার অভিনয়ের জন্য সেরা অভিনেতার পুরস্কার লাভ করেন। আরেকটি প্রেমের গল্প এবং অপুর পাঁচালী ছবির পর এটির গাঙ্গুলির তৃতীয় চলচ্চিত্র, যা ভারতের আন্তর্জাতিক চলচ্চিত্র উৎসবে পুরস্কার লাভ করে।
মনোজ বসু
মনোজ বসু  ( ২৫ জুলাই ১৯০১ — ২৬ ডিসেম্বর ১৯৮৭ ) ছিলেন বিংশ শতাব্দীর একজন বিশিষ্ট বাঙালি কথাসাহিত্যিক।
জন্ম ও শিক্ষা জীবন
মনোজ বসুর জন্ম ১৯০১ খ্রিস্টাব্দের ২৫ শে জুলাই বৃটিশ ভারতের বর্তমান বাংলাদেশের যশোর জেলার কেশবপুর থানার ডোঙ্গাঘাট গ্রামের এক মধ্যবিত্ত একান্নবর্তী পরিবারে। তবে পরিবারটির বংশগৌরব ও খ্যাতি ছিল ।তার পিতার নাম রামলাল বসু। মাত্র আট বৎসর বয়সে যখন তিনি পিতৃহীন হন, তখন তিনি পাঠশালার গণ্ডি পার হননি। প্রথমে নিজ গ্রামে পরে,১৯১৯ খ্রিস্টাব্দে কলকাতার রিপন কলেজিয়েট স্কুলে পড়াশোনা করে প্রথম বিভাগে এন্ট্রান্স পাশ করেন। এরপর খুলনার বাগেরহাট কলেজে ভর্তি হন। এখানে পড়ার সময়ই তিনি বিপ্লবী দল যুগান্তরের সংস্পর্শে আসেন ও স্বদেশী আন্দোলনে যোগ দেন। ১৯২২ খ্রিস্টাব্দে তিনি আই.এ. পাশ করেন। ১৯২৪ খ্রিস্টাব্দে কলকাতার সাউথ সুবারবন কলেজ, বর্তমানের আশুতোষ কলেজ থেকে বি.এ. পাশ করেন। পরবর্তীতে, আইন পড়া শুরু করলেও আর্থিক কারণে তা শেষ করতে পারেননি।
কর্মজীবন
কলকাতার ভবানীপুরে সাউথ সুবারবন স্কুলে শিক্ষকতা নিয়ে কর্মজীবন শুরু করেন এবং দীর্ঘদিন এখানে শিক্ষকতার পাশাপাশি পাঠ্যপুস্তক রচনায় মনোনিবেশ করেন। প্রকাশনার জন্য পরবর্তীতে নিজের প্রকাশনা সংস্থা "বেঙ্গল পাবলিশার্স" প্রতিষ্ঠা করেন। শেষে সাহিত্যের প্রতি আকৃষ্ট হয়ে শিক্ষকতা পেশা পরিত্যাগ করেন।
সাহিত্য জীবন
সাহিত্যের প্রতি তার অনুরাগ বাল্যকাল থেকেই ছিল। সাত বছর বয়স থেকে কবিতা লিখতে শুরু করেছিলেন। ছাত্রাবস্থায় সহপাঠীদের নিয়ে হাতে লিখে দেওয়াল পত্রিকা বের করতেন। পত্রিকায় প্রকাশিত তার লেখা প্রথম গল্প ছিল "গৃহহারা"। তার গল্পের সংকলন 'বনমর্মর' ১৯৩২ খ্রিস্টাব্দে প্রকাশিত হয়। নিজে যখন নিয়মিত কবিতা গল্প লেখালেখা শুরু করেন, সেই সাথে অন্যান্য প্রকাশনার কাজও করে গেছেন। গুরুসদয় দত্ত রচিত ব্রতচারীদের জন্য অপরিহার্য সঙ্গী -'ব্রতচারী সখা' র (১৯৩৩) প্রকাশনা করেন মনোজ বসু। এছাড়াও, গুরুসদয় দত্ত প্রতিষ্ঠিত 'বাংলার শক্তি'(১৯৩৬) মাসিক পত্রিকার সম্পাদনাও করতেন তিনি। প্রকাশনা ও সম্পাদনা কাজের পাশাপাশি তিনি নিজে উপন্যাস রচনা শুরু করেন। তার প্রতিটি উপন্যাসে দেশ, ব্যক্তি ও সমাজ জীবনের মানুষের দৈনন্দিন খুঁটিনাটি সমস্যা, বাংলার নিসর্গ চিত্র, গ্রামীণ মানুষের জীবনাচরণ চমৎকার ভাবে ফুটে উঠেছে তার লেখায়। সেসময়ের সশস্ত্র বিপ্লবীদের ব্যক্তিজীবন ও রাজনৈতিক কর্মকাণ্ডের ভিত্তিতে ১৯৪৩ খ্রিস্টাব্দে রচনা করেন সর্বাধিক জনপ্রিয় গ্রন্থ "ভুলি নাই"। মূলতঃ,মানুষের জীবনকথা আর তাদের জগৎ নিয়ে বিভিন্ন পটভূমিতে তার অভিজ্ঞতা পরিস্ফুট হয়েছে অসংখ্য কবিতায়, গল্পে, উপন্যাসে, নাটকে আর ভ্রমণকাহিনীতে। তার রচিত গ্রন্থগুলির মধ্যে বেশ কয়েকটি হিন্দী, ইংরেজি, গুজরাটি, মারাঠা, মালয়ালম ভাষায় অনূদিত হয়েছে এবং বেশ কয়েকটি উপন্যাসের চলচ্চিত্রায়ণও হয়েছে। মনোজ বসু পশ্চিমবঙ্গ বাংলা আকাদেমির সভাপতি মণ্ডলীর অন্যতম ব্যক্তি ছিলেন। ভারতের বহু সাহিত্য সাংস্কৃতিক সংস্থার পৌরহিত্য করেছেন ও ভারতীয়  সাংস্কৃতিক দলের প্রতিনিধি হিসাবে বহুবার বিদেশ ভ্রমণও করেছেন। মনোজ বসু ছিলেন একজন প্রথম শ্রেনীর ছোটগল্পকার। তার উল্লেখযোগ্য গ্রন্থগুলি হল -
প্রাক-স্বাধীনতা পর্বের রাজনৈতিক পটভূমিতে রচিত গ্রন্থ -
গল্পগ্রন্থ-
জোকার (মার্কিন ম্যাগাজিন)
জোকার ছিল হুমোরামা দ্বারা প্রকাশিত একটি মার্কিন পুরুষদের ডাইজেস্ট। ম্যাগাজিনটি ১৯৪২ সালের বসন্তে চালু হয়েছিল। প্রকাশক ছিলেন অ্যাবে গুডম্যান, মার্কিন প্রকাশক মার্টিন গুডম্যানের ভাই।
মনোজ বসু
সাহিত্য জীবন
জীবনের অভিজ্ঞতায় প্রতিফলিত উপন্যাস ও অন্যান্য গ্রন্থ-
স্বদেশানুরাগদীপ্ত নাটক -
অন্যান্য নাটক-
ভ্রমণকাহিনী -
সম্মাননা
সাহিত্যকীর্তির জন্য স্বীকৃতি ও পুরস্কার লাভ করেছেন। ১৯৬৬ খ্রিস্টাব্দে তিনি বিখ্যাত "নিশিকুটুম্ব" উপন্যাসটির জন্য ভারতের সাহিত্য সম্মাননা - সাহিত্য অকাদেমি পুরস্কার লাভ করেন। এছাড়া দিল্লি বিশ্ববিদ্যালয়ের নরসিংহ পুরস্কারে,কলকাতা বিশ্ববিদ্যালয়ের 'শরৎচন্দ্র পদক ও পুরস্কারে' সম্মানিত হয়েছেন।
জীবনাবসান
বাংলা সাহিত্যের খ্যাতনামা সাহিত্যিক মনোজ বসু ১৯৮৭ খ্রিস্টাব্দের ২৬ শে ডিসেম্বর ৮৬ বছর বয়সে কলকাতায় পরলোক গমন করেন।
ফ্লোঞ্জা কোধেলি
ফ্লোঞ্জা কোডেলি একজন আলবেনীয় বংশোদ্ভূত বেলজীয় অভিনেত্রী, সঙ্গীতজ্ঞ, পিয়ানোবাদক এবং সুরকার।
কোকোস (কিলিং) দ্বীপপুঞ্জের পতাকা
কোকোস (কিলিং) দ্বীপপুঞ্জের পতাকাটি ২০০৩ সালে নকশা করা হয় এবং ২০০৪ সালের ৬ এপ্রিল তা আনুষ্ঠানিকভাবে গৃহীত হয়।
নকশা
পতাকাটির পটভূমি সবুজ। এর উপর সোনালি বৃত্তে একটি পাম গাছ, একটি নতুন চাঁদ এবং সাউদার্ন ক্রসের পাঁচটি তারা রয়েছে।
পতাকায় ব্যবহৃত সবুজ ও সোনালি অস্ট্রেলিয়ার জাতীয় রং। নতুন চাঁদ ইসলামের প্রতীক, যা দীপপুঞ্জটির অধিকাংশ মানুষের ধর্ম। আর সাউদার্ন ক্রস অস্ট্রেলিয়া এবং দক্ষিণ গোলার্ধের প্রতীক।
নাইমা হায়দার
নাইমা হায়দার (জন্ম: ১৯ মার্চ, ১৯৬২) বাংলাদেশের হাইকোর্ট বিভাগের একজন বিচারক । তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে পঞ্চম।
প্রাথমিক ও শিক্ষা জীবন
নাইমা হায়দারের বাবার নাম বদরুল হায়দার চৌধুরী। তার মায়ের নাম আনোয়ারা হায়দার । ঢাকা বিশ্ববিদ্যালয় থেকে আইন বিভাগে তার স্নাতক ডিগ্রী এবং স্নাতকোত্তর সম্পন্ন করেন। এছাড়াও কলাম্বিয়া বিশ্ববিদ্যালয়, সাউদার্ন ক্যালিফর্নিয়া বিশ্ববিদ্যালয়, অক্সফোর্ড বিশ্ববিদ্যালয়, বার্কলে বিশ্ববিদ্যালয়, লন্ডন বিশ্ববিদ্যালয় থেকে ডিগ্রিপ্রাপ্ত হন।
কর্মজীবন
নাইমা হায়দার ১৯৮৯ সালে জেলা আদালতের একজন আইনজীবী হিসাবে নাম নথিভুক্ত হন। ১৯৮৯ এবং ১৯৯৩ সালে হাইকোর্ট বিভাগ এবং বাংলাদেশ সুপ্রিম কোর্টের আপিল বিভাগে নথিভুক্ত হন। তিনি ২০০৯ সালের ৩০ জুন হাইকোর্ট বিভাগের অতিরিক্ত বিচারক হিসেবে উন্নীত হন । এবং ২০১১ সালের ৩০ জুন একই বিভাগের বিচারক হিসেবে নিয়োগপ্রাপ্ত হন । তিনি ২০২৯ সালের ১৮ মার্চ অবসর গ্রহণ করবেন।
নাইমা হায়দার ও বিচারপতি খিজির আহমেদ চৌধুরী ২০১৯ সালের ২৫ আগস্ট, বিয়ের কাবিননামার ফরমের ৫ নম্বর কলামে "কনে কুমারী কিনা", এ শব্দ উঠিয়ে দেওয়ার নির্দেশ দেওয়ার পাশাপাশি কুমারী শব্দের স্থলে অবিবাহিত লিখতে বলেন।
জম্বুক
জম্বুক হলেন খ্রিস্টপূর্ব ৬ষ্ঠ শতাব্দীর একজন ভারতীয় তপস্বী। তিনি ছিলেন শ্রাবস্তীর একজন ধনী ব্যক্তির পুত্র, যিনি অতীত জীবন থেকে সঞ্চিত নেতিবাচক কর্মের কারণে অদ্ভুত অভ্যাস নিয়ে জন্মগ্রহণ করেছিলেন। তিনি পঁচাত্তর বছর ধরে নগ্ন জীবনযাপন করেন এবং মলমূত্র গ্রহণ করেন।
কিংবদন্তি
শৈশবে, তিনি বিছানায় না থেকে মেঝেতে ঘুমানোর ইচ্ছা দেখিয়েছিলেন এবং ভাত খাওয়ার পরিবর্তে তিনি নিজের মলমূত্র গ্রহণ করতে পছন্দ করেছিলেন। সে বড় হওয়ার পর, তার বাবা-মা তাকে আজীবিক, নগ্ন তপস্বীদের কাছে প্রশিক্ষণের জন্য পাঠান। যাইহোক, মলমূত্র খাওয়ার জন্য তার প্রবৃত্তি আবিষ্কার করার পরে, তপস্বীরা তাকে বহিষ্কার করেন। তিনি রাতে ও দিনে মলমূত্র পান করতেন, মুখ খোলা রেখে এক পায়ে দাঁড়িয়ে থাকতেন। তিনি দাবি করেছিলেন যে তিনি বাতাসে থাকার সময় তার মুখ খোলা রেখেছিলেন এবং তিনি এক পায়ে দাঁড়িয়েছিলেন যাতে পৃথিবীর পক্ষে তাকে বহন করা খুব বেশি ভারী না হয়। তিনি গর্ব করতেন "আমি কখনই বসি না, আমি কখনই ঘুমাতে যাই না", নাম জম্বুক, যার অর্থ হল শেয়াল। জম্বুক তাকে প্রদত্ত খাবারের নৈবেদ্য প্রত্যাখ্যান করতেন, দাবি করতেন যে তিনি বায়ু ছাড়া আর কিছুই গ্রহণ করবেন না, অথবা তিনি কেবলমাত্র ঘাসের ব্লেডের ডগা দিয়ে অল্প পরিমাণে অংশ নেবেন, দাবি করবেন যে অফারটি প্রস্তাবকারীর জন্য যোগ্যতা নিয়ে এসেছে।
গৌতম বুদ্ধ সেই এলাকায় এসেছিলেন যেখানে জম্বুক থাকতেন এবং জম্বুকের আবাসের কাছে পাহাড়ের গুহায় রাত্রি যাপন করেছিলেন। রাতের বেলায়, দেবতা শক্র ও মহাব্রহ্মা বুদ্ধের প্রতি শ্রদ্ধা নিবেদন করেছিলেন এবং জম্বুকের মনোযোগ আকর্ষণ করে জঙ্গল আলোকিত হয়েছিল। জম্বুক পরে দেবতাদের শ্রদ্ধা অর্জনের জন্য বুদ্ধের প্রশংসা করেছিলেন, উল্লেখ করেছেন যে তিনি নিজে তাঁর ৫৫ বছরের কঠোর অনুশীলনে এমন কোনও শ্রদ্ধা পাননি। বুদ্ধ তাকে বলেছিলেন যে তিনি জানেন যে জম্বুক আসলে মাটিতে ঘুমিয়ে ও মলমূত্র খেয়ে মানুষকে ধোঁকা দিচ্ছে। জম্বুক ভয় পেয়েছিলেন যে তিনি প্রকাশ পেয়েছিলেন এবং তিনি বুদ্ধের আশ্রয় নেন এবং সংঘে যোগ দেন। অবশেষে তিনি অর্হন্তে পরিণত হন। মগধ থেকে তাঁর শিষ্যরাও পরে সংঘে যোগ দেন। বুদ্ধ বলেছিলেন যে যদিও জম্বুক তার পূর্বের অনুশীলনে কঠোর ছিলেন, তবে এটি তার নতুন অনুশীলনের এক ষোল ভাগের মূল্যবান নয়।
জিও তেজ
জিও তেজ হচ্ছে একটি পাকিস্তানি পরিশোধযোগ্য সংবাদের টেলিভিশন চ্যানেল যেটি ২০১৩ সালে জিও নেটওয়ার্কের অধীনে চালু করা হয়। এটি মূলত উর্দু ভাষায় সংবাদ পরিবেশন করে থাকে এবং চ্যানেলটির অনুষ্ঠানমালার প্রধান বৈশিস্ট্য হচ্ছে প্রতি ১৫ মিনিট অন্তর নতুন সংবাদের হালনাগাদ সহ সমন্বিত বিনোদন উপহার দিয়ে থাকে।
জিও তেজ উর্দু ভাষায় নির্মাণ করা প্রথম অ্যানিমেটেড সিরিজ বুরকা অ্যাভেঞ্জার সম্প্রচার করে যেটি পরবর্তীতে ইন্টারনেটে এবং টেলিভিশনে উভয়ই দ্রুত জনপ্রিয়তা লাভ করে। চ্যানেলটি ছোট গল্প, ব্রেকিং নিউজ, শিরোনাম এবং ডকুমেন্টারি সম্প্রচার করে সম্প্রচার করে থাকে। এটি জিও নেটওয়ার্কধীন ২০১৩ সালের অক্টোবরে বন্ধ হওয়া জিও ইংরেজির বদলী হিসেবে চালু করা হয়।
জিও তেজ ২০১৩ সালের মে মাসে স্কাই ডিজিটালের অধীনে যুক্তরাজ্যে চালু হয়েছিল।
লুইজি আলবানি
১৯৪৭–৪৮ মৌসুমে, অস্তিয়েন্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। অস্তিয়েন্সের হয়ে ১ মৌসুম খেলার পর, পরবর্তী মৌসুমে তিনি রোমায় যোগদান করেন, যেখানে তিনি ৭ মৌসুমে ৭৮টি ম্যাচে অংশগ্রহণ করেছেন। অতঃপর তিনি ফোলিনিয়োয় যোগদান করেন, যেখানে তিনি ১ মৌসুম অতিবাহিত করে অবসর গ্রহণ করেছেন।
সৈয়দ রহমাতুর রব ইরতিজা আহসান
সৈয়দ রহমাতুর রব ইরতিজা আহসান (২১ জুন ১৯৩৫-১৩ এপ্রিল ২০২০) বাংলাদেশের বরগুনা জেলার বামনা উপজেলার রাজনীতিবীদ ও বরগুনা-২ আসনের সংসদ সদস্য ছিলেন।
জন্ম ও বংশ পরিচয়
সৈয়দ রহমাতুর রব ইরতিজা আহসান ২১ জুন ১৯৩৫ খ্রীষ্টাব্দে ত​ৎকালীন তৎকালীন বেঙ্গল প্রেসিডেন্সির বাকেরগঞ্জ জেলার বরগুনা মহকুমার একটি সম্ভ্রান্ত বাঙ্গালী মোসলমান জমিদার খান্দানে জন্মগ্রহণ করেছেন, যারা বামনার সৈয়দ খান্দান হিসাবে পরিচিত। তাঁর পরদাদার বাবা সৈয়দ মীর কাদের বখশ ফরিদপুর জেলার মালিদিয়া গাঁওয়ের বাসিন্দা ছিলেন। তাঁর পরদাদা সৈয়দ মীর সরওয়ার জান বৃহত্তর বরিশালের বামনা গাঁওয়ের তালুকদার খান্দানের হোসেনউদ্দীন চৌধুরীর মেয়ে আজিজুন নেসাকে বিয়ে করে অবশেষে রামনা-বামনা তালুকদারীর অধিকারী হন। তদনুসারে মালিদিয়ার সৈয়দ পরিবারের একটি শাখা বামনায় বসবাস শুরু করেন। সৈয়দ রহমাতুর রব ইরতিজা আহসানের দাদার নাম ছিল সৈয়দ আবি মুহম্মদ এবং বাবার নাম ছিল সৈয়দ নজমুল আহসান। জাতীয় সংসদের উপনেতা সৈয়দা সাজেদা চৌধুরী তাঁর দাদার ভাগ্নে সৈয়দ শাহ হামিদ উল্লাহর মেয়ে।
সৈয়দ রহমাতুর রব ইরতিজা আহসানের বড় চাচা সৈয়দ জিয়াউল আহসান ছিলেন যুক্তফ্রন্টের সময় পূর্ববঙ্গ আইনসভার স্পীকার। তাঁর মেজো চাচা সৈয়দ মইনুল আহসান ছিলেন ঢাকা কলেজের ভাইস প্রিন্সিপাল এবং বাংলাদেশ সরকারের সাবেক সচিব শামিম আহসান তাঁর আপন চাচাতো ভাই। তাঁর ছোট চাচা সৈয়দ কামরুল আহসান ছিলেন পাকিস্তানের তৃতীয় জাতীয় পরিষদের সদস্য।
রাজনৈতিক ও কর্মজীবন
সৈয়দ রহমাতুর রব ইরতিজা আহসান ১৯৭১ সালে স্বাধীনতা যুদ্ধ চলাকালীন তিনি বামনা ইউনিয়নের চেয়ারম্যান ছিলেন। তিনি ১৯৮৬ সালের তৃতীয় জাতীয় সংসদ নির্বাচনে বরগুনা-২ আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম জাতীয় সংসদ নির্বাচনে ন্যাশনাল ডেমোক্রেটিক পার্টির (এনডিপি) প্রার্থী হিসেবে অংশ নিয়ে পরাজিত হয়েছিলেন।
মৃত্যু
ইরতিজা আহসান ১৩ এপ্রিল ২০২০ সালে ঢাকার এপোলো হাসপাতালে মৃত্যুবরণ করেন।
দেবিকা মিত্র
দেবিকা মিত্র (Debika Mitra) ভারতীয় চলচ্চিত্রের একজন অভিনেত্রী। তিনি অনেক বাংলা চলচ্চিত্রে অভিনয় করেছেন।
টেংরাটিলা গ্যাসক্ষেত্র
টেংরাটিলা বাংলাদেশের সুনামগঞ্জে অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান। ১৯৫৯ সনে সর্বপ্রথম দেশের শিল্পখাতে গ্যাস সংযোগ দেয়া হয় এই গ্যাসক্ষেত্র থেকে।
২০০৩ সালে নাইকো-বাপেক্স যৌথ উদ্যোগে একটি চুক্তির মাধ্যমে টেংরাটিলা গ্যাসক্ষেত্র থেকে নাইকোকে গ্যাস উত্তোলনের দায়িত্ব দেওয়া হয়। কূপ খনন শুরু হলে গ্যাসক্ষেত্রটিতে বিস্ফোরণ হয়। বিস্ফোরণের ফলে গ্যাসক্ষেত্র এবং তার আশপাশের এলাকায় পরিবেশ ও জনজীবনের ব্যাপক ক্ষতি করে। ২০০৫ সালের ৭ জানুয়ারি ও ২৪ জুন যথাক্রমে প্রথম ও দ্বিতীয় বিস্ফোরণ ঘটে।
হারুন আহমেদ চৌধুরী
হারুন আহমেদ চৌধুরী (জন্ম: ৬ নভেম্বর ১৯৪৫) বাংলাদেশ সেনাবাহিনীর একজন উচ্চতম পর্যায়ের কর্মকর্তা যিনি ১৯৯০ সালে অবসরগ্রহণ করেন। তিনি পাকিস্তান সেনাবাহিনীর পক্স থ্যাগ করে ১৯৭১-এ বাংলাদেশের মুক্তিযুদ্দে অংশ গ্রহণ করেন এবং গুলিবিদ্ধ হন। বাংলাদেশের স্বাধীনতা যুদ্ধে অসীম সাহসিকতার প্রদর্শনের জন্য বাংলাদেশ সরকার তাকে বীর উত্তম খেতাব প্রদান করে।
সেন্ট কিটস ও নেভিসে ইসলাম
২০০৯ এর পিউ রিসার্চ সেন্টারের প্রতিবেদন অনুসারে, সেন্ট কিটস ও নেভিসে মুসলমানরা প্রায় জনসংখ্যার ০.১%। দ্বীপপুঞ্জে দুটি ইসলামী কেন্দ্র/মসজিদ এবং বেশ কয়েকটি ইসলামী সংগঠন রয়েছে। উইন্ডসর বিশ্ববিদ্যালয় স্কুল অফ মেডিসিনের মতো স্থানীয় বিশ্ববিদ্যালয়গুলোতে মুসলিম ছাত্র সংগঠনগুলোও উপস্থিত রয়েছে।
হারুন আহমেদ চৌধুরী
জন্ম ও শিক্ষাজীবন
হারুন আহমেদ চৌধুরীর জন্ম সিলেট জেলায়। তার বাবার নাম আবদুস সোবহান চৌধুরী এবং মায়ের নাম জাহানারা বেগম চৌধুরী। তার স্ত্রীর নাম নিঘাত হারুন। তাদের দুই মেয়ে।
কর্মজীবন
জেনারেল হারুন আহমেদ চৌধুরী ১৯৬৪ সালে পাকিস্তান সেনাবাহিনীতে যোগ দেন এবং পাকিস্তান মিলিটারী একাডেমী থেকে সফলভাবে প্রশিক্ষণের পর ১৯৬৬তে সেনাবাহিনীতে কমিশন লাভ করেন। এর পর তিনি বিভিন্ন কর্মস্থলে দায়িত্ব পালন করেন। অদঃপর কাপ্টেন পদে তার পদোন্নতি হয়। ১৯৭১ সালের শুরুর দিকে ক্যাপ্টেন পদমর্যাদায় ইপিআর-এর ৬ নম্বর সেক্টরের কাপ্তাইস্থ ১৭ নম্বর উইংয়ে তাকে সহকারী অধিনায়ক হিসাবে প্রেষণে নিয়োগ করা হয়। তিনি ১৯৭১ এর ২৫শে মার্চ রাতে শুরু হওয়া মুক্তিযুদ্ধে অংশ গ্রহণ করেন এবং এপ্রিল মাসেই সম্মুখ যুদ্ধে মারাত্মভাবে আহত হয়ে বারমায় নীত হন। সেখান তেকে সুস্থ হয়ে ফিরে নভেম্বরে মুক্তিযুদ্দের ১ নম্বর সেক্টরে যোগ দান করেন। বাংলাদেশ স্বাধীন হওয়ার পর তিনি বাংলাদেশ সেনাবাহিনীতে যোগ দেন এবং নিয়মিত কর্মকর্তা হিসেবে ক্রমান্বয়ে মেজর জেনারেল পদে পদোন্নতি লাভ করেন। তিনি বিধি মোতাবেক ১৯৯০ তে সেনাবাহিনীর চাকরি থেকে অবসর গ্রহণ করেন।
মুক্তিযুদ্ধে ভূমিকা
হারুন আহমেদ চৌধুরী ১৯৬৬ সালে পাকিস্তান মিলিটারী একাডেমী হতে সফলভাবে প্রশিণ সমাপ্তির পর সেনাবাহিনীতে কমিশন প্রাপ্ত হন। বিভিন্ন কর্মস্থলে দক্ষতার সাথে দায়িত্ব পালনের পর ১৯৭১ সালে ক্যাপ্টেন পদমর্যাদায় ইপিআর-এর ৬ নম্বর সেক্টরের কাপ্তাইস্থ ১৭ নম্বও উইংয়ের সহকারী অধিনায়ক হিসাবে তিনি দায়িত্বরত ছিলেন। ২৫ মার্চ রাতে টেলিফোনে মেজর রফিকের পাঠানো ‘ব্রিং সাম উড ফর মি’ কোড ওয়ার্ডটি জানার পর সব অবাঙালী অফিসার ও জওয়ানকে বন্দি কওে উইংয়ের দায়িত্ব নিজের হাতে তুলে নেন। পূর্ব পরিকল্পনা অনুযায়ী মেজর রফিকের সাথে যোগ দেয়ার জন্য চট্টগ্রামের দিকে রওনা হন। ২৬ মার্চ কালুরঘাট এসে মেজর জিয়ার সাথে দেখা হয় এবং জিয়ার নির্দেশ অনুযায়ী তার সাথে যোগ দিয়ে প্রতিরোধ যুদ্ধে অংশ নেন।
এক কোম্পানি সৈন্যসহ তিনি চট্টগ্রাম কলেজ এলাকায় অবস্থান নেন। ৩০ মার্চ চকবাজার এলাকায় ২০ বেলুচ রেজিমেন্ট এবং একই স্থানে ৬ এপ্রিল আগুয়ান পাক বাহিনীর ওপর আক্রমণ চালিয়ে তিনি শত্র“র ব্যাপক তি সাধন করতে সম হন মুক্তিযুদ্ধের মাঝামাঝি সময়ে চট্টগ্রাম-কক্সবাজার জেলা সড়কে কর্ণফুলী নদীর তীরে কালুরঘাট। সেখানে উত্তর দিক থেকে হালদা এবং দক্ষিণ দিক থেকে সাঙ্গু নদী এসে মিলিত হয়েছে। মুক্তিযুদ্ধের সূচনায় এখানে ছিল অষ্টম ইস্ট বেঙ্গল রেজিমেন্ট,ইপিআর ও ছাত্র-যুবক সমন্বয়ে গড়া মুক্তিযোদ্ধাদের একটি প্রতিরক্ষা অবস্থান। মুক্তিযোদ্ধারা ছিলেন কয়েকটি দলে বিভক্ত। নদীর পশ্চিম পূর্ব তীরের একটি দলের নেতৃত্বে ছিলেন হারুন আহমেদ চৌধুরী।চট্টগ্রাম শহর দখলের পর পাকিস্তান সেনাবাহিনীর একটি বড় দল অগ্রসর হয় কালুরঘাট অভিমুখে। ১১ এপ্রিল সকালে পাকিস্তান সেনাবাহিনী আর্টিলারি, মর্টার ও নৌবাহিনীর গান ফায়ারের সাপোর্ট নিয়ে মুক্তিযোদ্ধাদের ওপর তুমুল আক্রমণ শুরু করে। কালুরঘাটের পশ্চিমে চট্টগ্রামের দিকে রাস্তা এবং আশপাশে থাকা মুক্তিযোদ্ধাদের সম্মুখ দল পাকিস্তান সেনাবাহিনীকে প্রতিরোধ করতে থাকে। কিন্তু পাকিস্তানি আক্রমণ ছিল অত্যন্ত পরিকল্পিত, ব্যাপক ও সুবিন্যস্ত। সম্মুখভাগে থাকা মুক্তিযোদ্ধারা প্রবল আক্রমণে বিপর্যস্ত হয়ে ছত্রভঙ্গ হয়ে যান। আক্রমণের তীব্রতায় তারা পেছনে কালুরঘাট সেতুতে থাকা মুক্তিযোদ্ধাদের কোনো খবর দিতে পারেননি। এরপর পাকিস্তান সেনাবাহিনী দ্রুত অগ্রসর হয় সেতুর দিকে। হারুন আহমেদ চৌধুরী তার দল নিয়ে ছিলেন সেতু এলাকায়। তারা পাকিস্তান সেনাবাহিনীর আকস্মিক আক্রমণের শিকার হন। একদম কাছাকাছি দূরত্বে দুই পক্ষের মধ্যে যুদ্ধ শুরু হয়ে যায়। হারুন আহমেদ চৌধুরী কয়েকজনকে সঙ্গে নিয়ে সেতুর পশ্চিম প্রান্তে ডান দিকে ছিলেন। এ সময় তিনি প্রতিরক্ষা অবস্থান ছেড়ে পরিস্থিতি বোঝার চেষ্টা করছিলেন। তখন হঠাৎ করে তার একেবারে সামনে শত্রু পাকিস্তানি সেনারা দৃশ্যমান হয়। ভয়াবহ এক পরিস্থিতি। মুক্তিযোদ্ধা সেখানে মাত্র ৩৫ জন। অন্যদিকে পাকিস্তানি সেনা কমপক্ষে ১০০ জন। হারুন আহমেদ চৌধুরী বিচলিত হলেন না। সাহসিকতার সঙ্গে পরিস্থিতি মোকাবিলা করতে থাকলেন। কিন্তু বেশিক্ষণ পারলেন না। পাকিস্তানি সেনাদের ছোড়া একটি গুলি এসে লাগল তার পেটে। সেতুর ওপর তিনি লুটিয়ে পড়েন। হারুন আহমেদ চৌধুরী সৌভাগ্যক্রমে সেদিন বেঁচে যান।
সম্মাননা
মুক্তিযুদ্ধে ১ নম্বর সেক্টরে বীরত্বের সাথে যুদ্ধ করার জন্যে বাংলাদেশ সরকার তাকে বীর উত্তম খেতাবে ভূষিত করে। জীবিত মুক্তিযোদ্ধাদের জন্য এটিই সব্বোর্চ্চ খেতাব। মুক্তিযুদ্ধে অবদানের জন্য ৬৮ জনকে এ উপাধিতে ভূষিত করা হয়েছে।
টেসলা (একক)
[[চিত্র:100 Dinars from Republic of Serbia.jpg|থাম্ব|টেসলা
একক পদ্ধতি
এস.আই. নিষ্পন্ন একক
এর একক
চৌম্বকীয় প্রবাহ ঘনত্ব
প্রতীক
নামকরণ
নিকোলা টেসলার নামে
এস.আই. ভৌত একক
এক টেসলা সমান প্রতি বর্গমিটার বর্গমিটারে এক ওয়েবার। একজন স্লোভেনীয় তড়িত প্রকৌশলী ফ্রান্স অ্যাভসিনের প্রস্তাবে নিকোলা টেসলার সম্মানে এককটিকে ১৯৬০ সালের ওজন ও পরিমাপের সাধারণ সম্মেলনে টেসলার নামে ঘোষণা করা হয়।]] আন্তর্জাতিক একক পদ্ধতিতে, টেসলা (প্রতীক: T) হলো চৌম্বক আবেশনের (চৌম্বক প্রবাহ ঘনত্ব সহ) নিষ্পন্ন একক।
এক টেসলা সমান প্রতি বর্গমিটার বর্গমিটারে এক ওয়েবার। একজন স্লোভেনীয় তড়িত প্রকৌশলী ফ্রান্স অ্যাভসিনের প্রস্তাবে নিকোলা টেসলার সম্মানে এককটিকে ১৯৬০ সালের ওজন ও পরিমাপের সাধারণ সম্মেলনে টেসলার নামে ঘোষণা করা হয়।
পৃথিবীতে স্থায়ী চৌম্বক থেকে প্রত্যক্ষ করা সবচেয়ে শক্তশালী চৌম্বক ক্ষেত্র পাওয়া যায় হলবিচ বলয়ে যার মান ৪.৫ টেসলা পর্যন্ত হতে পারে। লস আলামস ন্যাশনাল ল্যাবরেটরির ন্যাশনাল হাই ম্যাগনেটিক ফিল্ড ল্যাবরেটরি বিদ্যায়তনে বিজ্ঞানীরা এখন পর্যন্ত শনাক্ত হওয়া সবথেকে শক্তিশালী টেকসই স্পন্দিত চৌম্বক ক্ষেত্র তৈরী করেন, পৃথিবীর প্রথম ১০০ টেসলার অ-বিধ্বংসী চৌম্বক ক্ষেত্র। ২০১৮ সালের সেপ্টেম্বর মাসে টোকিও বিশ্ববিদ্যালয়ের গবেষকেরা তড়িচ্চুম্বকীয় প্রবাহ-সঙ্কোচনের প্রক্রিয়া ব্যবহার করে ১২০০ T এর একটি ক্ষেত্র তৈরী করেন যা ১০০ মাইক্রোসেকেন্ডের ক্রমে টিকে ছিল।
সংজ্ঞা
লোরেন্‌ৎস বলের সূত্রানুযায়ী, এক টেসলার একটি চৌম্বক ক্ষেত্রের মাঝে উলম্বভাবে প্রতি সেকেন্ডে এক মিটার বেগে ধাবমান একটি এক কুলম্ব আধান সম্পন্ন কণা বিস্তৃতি সহ এক নিউটন বল অনুভব করে। এস.আই. নিষ্পন্ন একক হিসেবে, টেসলাকে এভাবেও প্রকাশ করা যায়:
(শেষ রাশি পর্যন্ত এস.আই. ভৌত এককে)
ব্যবহৃত একক সমূহ:
তড়িৎ ক্ষেত্র বনাম চৌম্বক ক্ষেত্র
লোরেন্‌ৎস বলের উৎপত্তির দিক থেকে, তড়িৎ ক্ষেত্র এবং চৌম্বক ক্ষেত্রের মাঝে পার্থক্য হলো, সাধারণত চৌম্বক ক্ষেত্রে একটি আহিত বস্তুর ওপত প্রযুক্ত বলের কারণ আহিত বস্তুটির আন্দোলন যেখানে তড়িৎ ক্ষেত্রে আহিত বস্তুর আন্দোলনের কারণে বলের প্রয়োগ হয় না। ইহা উভয়ের এককের দিকে লক্ষ্য দিয়ে উপলব্ধি করা যেতে পারে। এম.কে.এস. একক পদ্ধতিতে তড়িৎ ক্ষেত্রের একক হলো, নিউট্রন প্রতি কুলম্ব, N/C, যেখানে তড়িৎ ক্ষেত্রকে (টেসলায়) লেখা যেতে পারে, N/(C·m/s)। উভয় প্রকার ক্ষেত্রের মাঝে বিভাজক গুণক হলো, মিটার প্রতি সেকেন্ড (m/s), যা হলো বেগ। এই সম্পর্ক দেখায় যে একটি স্থিতিশীল তড়িচ্চুম্বকীয় ক্ষেত্রকে কেবল চৌম্বকীয় বা বৈদ্যুতিক অথবা এদের উভয়ের সমাহার হিসেবে দেখা গেলেও, তা আসলে প্রসঙ্গ কাঠামো-এর ওপর নির্ভর করে (যা হলো, একটির বেগ ক্ষেত্রটির সাপেক্ষে আপেক্ষিক)।
ফেরোচৌম্বকে, আন্দোলন যা চৌম্বক ক্ষেত্র তৈরী করে তা হলো ইলেক্ট্রনের স্পিন (এবং কিছুটা কাক্ষিক কৌনিক ভরবেগ)। তড়িৎ বাহী তারে (বৈদ্যুতিক চুম্বক) আন্দোলনটি হয় তারের মাঝদিয়ে ইলেক্ট্রনের পরিবহনের কারণে (তারটি সোজা বা প্যাঁচানো যাই হোক না কেন)।
আন্তোনেতা পাপাপাভলি
আন্তোনেতা পাপাপাভলি (১৭ ফেব্রুয়ারি ১৯৩৮ - ১৩ সেপ্টেম্বর ২০১৩) একজন আলবেনীয় অভিনেত্রী ছিলেন। তিনি চলচ্চিত্র এবং থিয়েটার অভিনেত্রী হিসাবে তিনি সাধারণত মহিলা, ধনী মহিলা, পর্বতারোহী, পরিচালক এবং মায়ের ভূমিকায় অভিনয় করেছেন।
কিং (ম্যাগাজিন)
কিং হল একটি ওয়েবসাইট যা আফ্রিকান-মার্কিন এবং শহুরে পুরুষ দর্শকদের জন্য তৈরি। এটি হিপ-হপ এবং রিদম অ্যান্ড ব্লুজ এর পাশাপাশি খেলাধুলা এবং ফ্যাশন সম্পর্কে নিবন্ধগুলি প্রকাশ করে৷ ম্যাগাজিনটি টাউনস্কয়ার মিডিয়া দ্বারা প্রকাশিত হয় এবং এটি এক্সএক্সএল থেকে একটি স্পিনঅফ করা ছিল। পত্রিকাটি ২০০২ সালে শুরু হয়েছিল। এটি ৩১ মার্চ, ২০০৯ তারিখে প্রকাশনা বন্ধ করে দেয়। এটি ২০০৯ সালের শেষের দিকে ত্রৈমাসিক ম্যাগাজিন হিসাবে প্রকাশনা পুনরায় শুরু করে। পরে এটি আবার স্থগিত করা হয়, এবং ওয়েবসাইটটি হ্যারিস পাবলিকেশন্স দ্বারা ২০১৪ সালে টাউনস্কয়ার মিডিয়ার কাছে বিক্রি করা হয়।
ইসলামিক কমিউনিটি সেন্টার, ফিনিক্স
ফিনিক্স ইসলামিক কমিউনিটি সেন্টার (আইসিসিপি), ১৯৮২ সালে প্রতিষ্ঠিত হয়েছিল, এটি অ্যারিজোনার ফিনিক্সের ইন্টারস্টেট ১৭ এর সাথে, ১৫১৬ উত্তর ব্ল্যাক ক্যানিয়ন হাইওয়েতে অবস্থিত।   এটি প্রাক্তন ব্যাপটিস্ট চার্চেই ছিলো পরবর্তীতে মসজিদে রূপান্তরিত হয়েছিল  এই জায়গায় ১৯৯৭ সালে। আইসিসিপি এর  কাজগুলি উত্তর আমেরিকান ইসলামিক ট্রাস্টের সহায়াতায় পরিচালনা করে থাকে।
ইতিহাস
মসজিদটি ৫০০০০ থেকে ৭০০০০ মুসলমানের উপত্যকার অনেকেরই আধ্যাত্মিক ভিত্তি মণ্ডলীর অনেক সদস্যই মূলত আফগানিস্তান ইরাক এবং অন্য কোথাও শরণার্থী ছিলেন। ২০১১ সালে মসজিদটি  (১৯ মিটার) মিনার দিয়ে একটি  (১৬০০ মি ) বিল্ডিং এর কাজ সমাপ্ত করছে, যার দক্ষিণে একটি ব্লক  এবং এর পূর্বের অবস্থানের চেয়ে ছয়গুণ বড় ছিল,   এটি তৈরি করা হয়েছিল দক্ষিণ-পশ্চিম বৃহত্তম ইসলামিক কেন্দ্র।  এটি নির্মাণের সময়, এটি ছিল ভাঙচুরের লক্ষ্য  মসজিদে একটি ইসলামী স্কুল অন্তর্ভুক্ত রয়েছে।  ২৯ শে মে, ২০১৫, কার্টিস কালওয়েল সেন্টারের হামলার চেষ্টার প্রতিক্রিয়া হিসাবে মসজিদের বাইরে একটি মুসলিম বিরোধী বিক্ষোভ দেখা দিয়েছে।
উসামা শামি ফিনিক্সের ইসলামিক কমিউনিটি সেন্টারের সভাপতি। আল-আজহার বিশ্ববিদ্যালয়ের স্নাতক শেখ মাহমুদ সুলাইমান ২০০২ সাল থেকে মসজিদের ইমাম হিসাবে দায়িত্ব পালন করেছেন, এর আগে তিনি নিউ মেক্সিকো এর আলবুকার্কের ইসলামিক সেন্টারে নিউ মেক্সিকোয় ইমাম ছিলেন।
শিলং লাজং ফুটবল ক্লাব
শিলং লাজং এফ সি ভারতের শিলং শহরের একটি ফুটবল দল। ১৯৮৩ সালে স্থাপিত হওয়া এই দল, ২০০৯-১০ সালে উত্তর-পূর্ব ভারতের প্রথম দল হিসেবে আই লিগে প্রতিদ্বন্দ্বিতা করেছিল এবং ফেডারেশন কাপে দ্বিতীয় স্থান লাভ করে। ২০১০-১১ সালে, এই দলটি আই-লিগ দ্বিতীয় ডিভিশনে খেলবে।
বাংলাদেশের সৌর বিদ্যুৎ প্রকল্প
এই নিবন্ধটিতে বাংলাদেশের সৌর বিদ্যুৎ প্রকল্পগুলোর নাম তালিকাবদ্ধ ভাবে উপস্থাপন করা হলো।
আশুগঞ্জ পাওয়ার কোম্পানি লিমিটেড (এপিসিএল) কর্তৃক বাস্তবায়নরত প্রকল্পগুলো হল
এছাড়াও বাংলাদেশ কৃষি উন্নয়ন কর্পোরেশন (বিএডিসি) কর্তৃক বাস্তবায়িত সোলার ইরিগেশন  প্রকল্প। বিএডিসি হতে প্রাপ্ত তথ্যে জানা যায় যে, ৫০০টি সোলার পাম্প স্থাপনের কার্যক্রম প্রক্রিয়াধীন রয়েছে।
রুস্তমজী জামশেদজী
রুস্তমজী জামশেদজী দোরাবজী জামশেদজী (રૂસ્તમજી જમશેદજી; জন্ম: ১৮ নভেম্বর, ১৮৯২ - মৃত্যু: ৫ এপ্রিল, ১৯৭৬) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৩ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই দলের প্রতিনিধিত্ব করেন। দলে তিনি মূলতঃ স্লো লেফট আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন রুস্তমজী জামশেদজী।
প্রথম-শ্রেণীর ক্রিকেট
১৯২২-২৩ মৌসুম থেকে ১৯৩৮-৩৯ মৌসুম পর্যন্ত রুস্তমজী জামশেদজী’র প্রথম-শ্রেণীর খেলোয়াড়ী জীবন চলমান ছিল। ছোটখাটো গড়নের অধিকারী রুস্তমজী জামশেদজী বামহাতি স্পিনার ছিলেন।
বোম্বে চতুর্দলীয় খেলায় ঈর্ষনীয় সফলতার স্বাক্ষর রেখেছিলেন রুস্তমজী জামশেদজী। পার্সিসের সদস্যরূপে ১৯২২-২৩ মৌসুমে হিন্দু দলের বিপক্ষে ১২২ রান খরচায় ১১ উইকেট ও ১৯২৮-২৯ মৌসুমে চূড়ান্ত খেলায় ইউরোপিয়ান্সের বিপক্ষে ১০৪ রান খরচায় ১০ উইকেট লাভ করেছিলেন তিনি। শেষের খেলাটিতে বিজয় উদযাপনের উন্মত্ততা লক্ষণীয় ছিল ও পারসিস দল দর্শকদের রোষানলে পড়ে। জামশেদজীকে নিরাপত্তা দিয়ে প্যাভিলিয়নে নিয়ে আসতে হয়েছিল।
১৯২০-এর দশকে ইংরেজ বামহাতি স্পিনার উইলফ্রেড রোডসের সাথে বোম্বে প্রতিযোগিতায় খেলেছিলেন। একপর্যায়ে রোডস জামশেদজীকে উদ্দেশ্যে করে বলেছিলেন যে, যদি আপনার স্পিনের কৌশল আমার থাকতো, তাহলে কোন দলই একশত রানের কোটা স্পর্শ করতে পারতো না। জামশেদজী পকেটে রক্ষিত পিয়ানো দিয়ে তার এ আগ্রহকে স্বাগতঃ জানান।
আন্তর্জাতিক ক্রিকেট
৪১ বছর ২৭ দিন বয়সে টেস্ট অভিষেকের ফলে অদ্যাবধি প্রবীনতম ভারতীয় টেস্ট অভিষেকধারীর মর্যাদা পেয়ে আসছেন। ১৯৩৩-৩৪ মৌসুমে বোম্বে জিমখানা মাঠে অনুষ্ঠিত ঐ টেস্টে চার্লি বার্নেট, ব্রায়ান ভ্যালেন্টাইন ও লেসলি টাউনসেন্ড - এ তিনজন ইংরেজ ব্যাটসম্যান তার শিকারে পরিণত হয়েছিলেন। এরজন্যে অবশ্য তাকে ১৩৭ রানে খরচ করতে হয়েছিল।
প্রথম ইনিংসে ১০ নম্বরে ব্যাট হাতে নিয়ে অপরাজিত ৪ ও দ্বিতীয় ইনিংসে ১১ নম্বরে অপরাজিত ১ রান সংগ্রহ করেছিলেন। প্রথম ইনিংসে ইংল্যান্ড ৪৩৮ রান তুলে। জয়ের জন্যে সফরকারীরা মামুলি ৪০ রানের লক্ষ্যমাত্রা ৭.২ ওভারেই এক উইকেট হারিয়ে পৌঁছে ও নয় উইকেটে জয় পেয়েছিল।
৫ এপ্রিল, ১৯৭৬ তারিখে ৮৪ বছর বয়সে বোম্বে এলাকায় রুস্তমজী জামশেদজী’র দেহাবসান ঘটে।
মেটে রাজহাঁস
মেটে রাজহাঁস (বৈজ্ঞানিক নাম: Anser anser) বা ধূসর রাজহাঁস Anatidae (অ্যানাটিডি) গোত্র বা পরিবারের অন্তর্গত Anser (আন্সের) গণের অন্তর্ভুক্ত এক প্রজাতির রাজহাঁস। পাখিটি বাংলাদেশ, ভারত ছাড়াও ইউরোপ, আফ্রিকা, অস্ট্রেলিয়া, মধ্য এশিয়া, পূর্ব এশিয়া, দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। মেটে রাজহাঁস বৈজ্ঞানিক নামের অর্থ রাজহাঁস (লাতিন: anser = রাজহাঁস)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৫৪ লক্ষ ৬০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা বেশ সন্তোষজনক হারে বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
মেটে রাজহাঁস আন্সের গণের আদর্শ প্রজাতি। লিনিয়াস এর বৈজ্ঞানিক নাম প্রদান করার আগে এটি বুনো রাজহাঁস (Anser ferus) নামে পরিচিত ছিল। ইউরোপ ও উত্তর আমেরিকার গৃহপালিত রাজহাঁসের পূর্বপুরুষ এরা। আবার গৃহপালিত থেকে বন্য হাঁসে পরিণত হওয়ার সংখ্যা কম নয়।
বর্ণনা
thumb|left|মস্তক thumb|left|উড্ডয়নরত রাজহাঁস মেটে রাজহাঁস আন্সের গণের অন্যসব হাঁসের তুলনায় বেশ বড় ও মোটাসোটা। এর শরীর গোলাকার, নাদুসনুদুস এবং ঘাড় ও গলা যথেষ্ট মোটা। মাথা ও ঠোঁট তুলনামূলক বড়। এর পা ও পায়ের পাতা গোলাপি এবং ঠোঁট গোলাপি বা কমলা। ঠোঁটের আগা হালকা ও সাদাটে। এর দৈর্ঘ্য । ডানা, লেজ , ঠোঁট ও পা । এর ওজন , এবং গড় ওজন প্রায় । ডানার বিস্তার ।  পুরুষ হাঁস সাধারণত স্ত্রী হাঁসের তুলনায় বড় হয়। পশ্চিমের তুলনায় পূর্বাঞ্চলের উপপ্রজাতিতে যৌন দ্বিরূপতা বেশি দেখা যা। যেমন rubirostris উপপ্রজাতি মনোনিত উপপ্রজাতির তুলনায় আকারে বড়।
মেটে রাজহাঁসের গলা বেশ লম্বা। প্রাপ্তবয়স্ক পাখির মাথা ও গলা হালকা ধূসর রঙের। কোমর কালচে ও উপরের লেজ-ঢাকনি সাদা। ডানায় সাদা চিকন ডোরা দাগ রয়েছে। দেহতল বাদামি-ধূসর। পায়ের পরে পেট অবসারণী-ঢাকনি পর্যন্ত সাদা। ওড়ার সময় ডানার ফ্যাকাসে সম্মুখভাগ স্পষ্ট চোখে পড়ে। স্ত্রী ও পুরুষ রাজহাঁস দেখতে একই রকম। অপ্রাপ্তবয়স্ক পাখির পিঠ হালকা খয়েরি এবং পেটের পালকের বেড় অস্পষ্ট।
বিস্তৃতি ও আবাস
thumb|A. a. rubrirostris [[রাজস্থান, ভারত]] thumb|পরিযায়ী হাঁসের দল পুরাতন বিশ্বের প্রায় সর্বত্রই ছড়িয়ে ছিটিয়ে এ প্রজাতিটি ঘুরে বেড়ায়। সুবিধাজনক জায়গা পেলেই এরা প্রজনন ও বংশবৃদ্ধি করে। একসময় সমগ্র ইউরোপ জুড়ে বংশবৃদ্ধি করলেও বর্তমানে কেবল দক্ষিণ-পশ্চিম ইউরোপেই এদের বংশবৃদ্ধি করতে দেখা যায়। পুবে সমগ্র এশিয়া হয়ে একদম চীন পর্যন্ত এদের দেখতে পাওয়া যায়। উত্তর আমেরিকায় যাদের দেখা যায় তারা আসলে গৃহপালিত, নয়তো সাবেক গৃহপালিত হাঁসের বন্য বংশধর। অবশ্য ইউরোপ থেকেও এরা উত্তর আমেরিকায় গমন করে, তবে তা অনিয়মিত।
বাংলাদেশে প্রধানত শীতকালে বরিশাল ও চট্টগ্রাম বিভাগের সমুদ্র-উপকূলবর্তী এলাকায় এদের দেখা যায়। এছাড়া ঢাকা ও সিলেট বিভাগের বড় বড় হাওড় ও বিলে এরা পরিযায়ী হয়ে আসে।
ব্রিটেনে এদের সংখ্যা আশঙ্কাজনক হারে কমে যাচ্ছে। বর্তমানে স্কটল্যান্ড ও ইংল্যান্ডের উত্তরাঞ্চলে এরা বংশবৃদ্ধি করছে। অবশ্য বিংশ শতাব্দীতে ইংল্যান্ডের বিভিন্ন জায়গায় (বিশেষত পার্কে) এদের অবমুক্ত করা হয়েছে এবং তার ফলে তারা বেশ সন্তোষজনক সংখ্যায় বেড়ে গিয়েছিল। মেটে রাজহাঁস সমুদ্রোপকূল, নদনদী, হ্রদ, নিচু জলাবদ্ধ জমি, আর্দ্র তৃণভূমি ও ফসলি ক্ষেতে বিচরণ করে।
নরওয়েতে বিগত পনের থেকে বিশ বছরে এদের সংখ্যা তিন থেকে পাঁচগুণ বেড়ে গেছে। ফলে নরওয়ের কৃষকদের জন্য এ প্রজাতিটি একটি বালাই হিসেবে দেখা দিয়েছে। ঠিক একই রকম সমস্যা সৃষ্টি হয়েছে গোলাপিপা রাজহাঁসকে ঘিরে।
নোবেল পুরস্কার বিজয়ী কৃষ্ণাঙ্গদের তালিকা
১৯০১ খ্রিষ্টাব্দে নোবেল পুরস্কার প্রবর্তিত হয়। ঐ বৎসর থেকে সারা পৃথিবীর বিভিন্ন ব্যক্তি ও প্রতিষ্ঠানকে সফল এবং অনন্য সাধারণ গবেষণা ও উদ্ভাবন এবং মানবকল্যাণমূলক তুলনারহিত কর্মকাণ্ডের জন্য এই পুরস্কার প্রদান করা হচ্ছে। মোট ছয়টি বিষয়ে পুরস্কার প্রদান করা হয়। বিষয়গুলো হল: পদার্থবিজ্ঞান, রসায়ন, চিকিৎসা শাস্ত্র, অর্থনীতি, সাহিত্য এবং শান্তি। নোবেল পুরস্কারকে এ সকল ক্ষেত্রে বিশ্বের সবচেয়ে সম্মানজনক পদক হিসেবে বিবেচনা করা হয়।
এসব কৃষ্ণাঙ্গ নোবেল বিজয়ীরা নোবেল পুরস্কারের ৬টি ক্ষেত্রের ৩টিতে নোবেল পুরস্কার অর্জন করেছে। সেগুলো হল: শান্তি, অর্থনীতি ও সাহিত্যে। প্রথম কৃষ্ণাঙ্গ নোবেল বিজয়ী হচ্ছেন আমেরিকার রালফ বাঞ্চি, তিনি ১৯৫০ সালে নোবেল শান্তি পুরস্কার লাভ করেন। অতি সাম্প্রতিক সময় ২০১৮-এ নোবেল শান্তি পুরস্কার লাভ করেন ডেনিস মুকওয়েজি
দুইজন কৃষ্ণাঙ্গ নোবেল বিজয়ী – বারাক ওবামা এবং এলেন জনসন সারলিফ – তারা তাদের দেশের রাষ্ট্রপতি ছিলেন যখন তারা পুরস্কার পেয়েছিলেন। ২০১৮-এর হিসেবে, ১৫জন কৃষ্ণাঙ্গ ব্যক্তি নোবেল পুরস্কার লাভ করেছেন।
নাভ (মার্কিন পুরুষদের ম্যাগাজিন)
নাভ একটি স্বল্পকালীন মার্কিন পুরুষদের ম্যাগাজিন যা ১৯৫৯ সালে হোয়াইট প্লেইনস, নিউ ইয়র্ক থেকে লোকি পাবলিশিং দ্বারা প্রকাশিত হয়েছিল। হার্ভে উইলিগ দ্বারা সম্পাদিত এবং জানুয়ারী ১৯৫৯ থেকে শুরু হওয়া একটি দ্বিমাসিক ছিল, নাভ মার্কিন বিজ্ঞান কথাসাহিত্যিক হারলান এলিসনের গল্প অন্তর্ভুক্ত করার জন্য বিখ্যাত। এলিসনের ছোট গল্প "দ্য পাইড পাইপার অফ লাভ" প্রথম প্রকাশিত হয়েছিল মার্চ ১৯৫৯ সংখ্যায়, যেখানে "দ্য ম্যান উইথ দ্য গ্রিন নোজ", যা "সারভাইভার নং ১" নামেও পরিচিত, এবং হেনরি স্লেসারের সাথে সহ-লিখিত, প্রথম সেপ্টেম্বর ১৯৫৯ সংখ্যায় প্রকাশিত হয়।
তাজপুর বন্দর
পশ্চিমবঙ্গ সরকারের একটি বিবৃতি থেকে জানা যায়, যে জোয়ারের সমর্থন সহ বন্দরের ড্রাফ্ট প্রায় ১৬ মিটার হবে, প্রস্তাবিত বন্দরটি ১,০০,০০০ টন পণ্যবাহী (ডেডওয়েট টনেজ) জাহাজ সহ কেপ-আকারের জাহাজগুলিকে প্রবেশের অনুমতি দেবে।
অবস্থান
তাজপুর বন্দর ভারতের পশ্চিমবঙ্গ রাজ্যে তাজপুরে বঙ্গোপসাগরের উপকূলে অবস্থিত। বন্দরটি ভারতের তৃতীয়-জনবহুল মহানগর কলকাতা থেকে ১৭০ কিমি (১১০ মাইল) দূরে অবস্থিত। এটি সড়ক পথে শিল্প শহর আসানসোল ও বন্দর শহর হলদিয়া থেকে যথাক্রমে ৩৮০ কিমি (২৪০ মাইল) ও ১০০ কিমি (৬২ মাইল) অবস্থিত।
প্রস্তাবিত বন্দরটি ১১৬বি নং জাতীয় সড়ক থেকে ৫ কিমি (৩.১ মাইল) এবং নিকটতম রামনগর রেলওয়ে স্টেশন থেকে ৮ কিমি (৫.০ মাইল) দূরে অবস্থিত।
পটভূমি
পশ্চিমবঙ্গ এর প্রধান বন্দর হল কলকাতা বন্দর (হলদিয়া বন্দর সহ)। কিন্তু হুগলি নদীর নাবত্য কমে যাওয়ার জন্য সমুদ্রগামী বড় জাহাজ কলকাতা বন্দর ও হলদিয়া বন্দরে নোঙর করা অসম্ভব হয়ে পড়ছে। এই কারণে রাজ্যের শিল্পে গতি কমছে। কলকাতা ও আসানসোল-দুর্গাপুর শিল্পা অঞ্চলের পণ্য-দ্রব্য আমদানি ও রপ্তানি পারাদ্বীপ বন্দর এর নিয়ে যাওয়া হচ্ছে। যা রাজ্যের বন্দর শিল্পে ও হলদিয়া শিল্পা অঞ্চলের ভবিষ্যত অনিশ্চিত। এই কারণে রাজ্য সরকার তাজপুর বন্দর প্রকল্প গ্রহণ করে।
ইতিহাস
পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের ২০১৬ সালে তাজপুরে বন্দর তৈরি করার কথা প্রথম ঘোষণা করেন। পশ্চিমবঙ্গ সরকার প্রথমে একক উদ্যোগে এই বন্দর গড়ার সিদ্ধান্ত নিয়েছিল। পরবর্তীকালে ভারত সরকার এই প্রকল্পে যুক্ত হওয়ার প্রস্তাব পাঠিয়েছিল। রাজ্য সেই প্রস্তাবে সাড়া দিয়ে কেন্দ্রকে প্রস্তাবিত বন্দরের ২৬ শতাংশ অংশীদারিত্ব দিতে রাজি হয়। কিন্ত ভারত সরকার ৭৬ শতাংশ অংশীদারিত্বের দাবি করেছিল। পশ্চিমবঙ্গ সরকারের থেকে জানানো হয়, যে যদি ভারত সরজদি দক্ষিণ ২৪ পরগনার সাগরদ্বীপকে মূল ভূখণ্ডের সঙ্গে জুড়তে মুড়িগঙ্গার উপর একটি সেতু তৈরি করে দেয় তাহলে ভারত সরকারকে তাজপুর বন্দরের ৭৬ শতাংশ অংশীদারিত্ব প্রদান করা হবে। ভারত সরকার রাজ্যের প্রস্তাব মেনে নেওয়ার পরেও সেতু নির্মাণ প্রকল্প নিয়ে কোনও উদ্যোগ গ্রহণ করেনি কেন্দ্র।
বন্দর গড়ে তোলার জন্য পশ্চিমবঙ্গ সরকারের শিল্প নিগম ২০২১ সালের ১৮ই অক্টোবর দরপত্রের আহ্বান করে। দেশ ও বিদেশের চারটি বন্দর নির্মাণকারী সংস্থা দরপত্র জমা করেছিল। সেই সংস্থাগুলি হল—সিঙ্গাপুর বন্দর কর্তৃপক্ষ, দুবাই পোর্ট, আদানি পোর্টস অ্যান্ড স্পেশাল ইকনমিক জোন ও জিন্দাল গোষ্ঠী।‌‌ আরও কিছু সংস্থাকে সুযোগ দিতে দু’বার দরপত্র জমার সময়সীমা বাড়ানো হয়েছিল।
বন্দরের বিবরণ
প্রস্তাবিত তাজপুর বন্দর হল একটি গভীর সমুদ্র বন্দর। বন্দটির নির্মাণে প্রয়োজনীয় জমি তাজপুর সমুদ্র উপকূলের সমুদ্র পলি দ্বারা ভরাট করে তৈরি করা হবে। বন্দরটির গভীরতা হবে ১৬ মিটার, ফলে সমুদ্রগামী বড় জাহাজ বন্দরে নোঙর করতে সক্ষম হবে। ১২.১ মিটার গভীরতা ও ৩.৯ মিটার উঁচু জোয়ারের সমর্থন সহ একটি ১৬ মিটার ড্রাফ্ট বন্দরে বজায় থাকবে, যা এক লক্ষ ডিডব্লিউটি বহনক্ষম বৃহৎ ক্যাপসাইজ জাহাজকে বন্দরে প্রবেশের অনুমোদন প্রদান করবে। গভীর সমুদ্রর থেকে বন্দরে জাহাজ চলাচলের জন্য একটি ১৮ কিলোমিটার দীর্ঘ চ্যানেল নির্মাণ করতে হবে।
সরকারি সহযোগিতা
বন্দর গঠনের জন্য রাজ্য সরকার পরিকাঠামো গঠনের প্রস্তাব দিয়েছে। বন্দর থেকে জাতীয় সড়ক পর্যন্ত ১৪ মিটার চওড়া চার লেন এর সড়ক রাজ্য সরকার তৈরি করবে। এছাড়া এখানে একটি ফ্রেড রেলওয়ে স্টেশন নির্মানের কথা রয়েছে।
নির্মাণ ব্যয়
অনুমান করা হচ্ছে বন্দরটি নির্মাণ মোট ২৫ হজার কোটি টাকা বিনিয়োগ হবে। বন্দরে ১৫ হাজার কোটি টাকা বিনিয়োগ করা হবে। সংশ্লিষ্ট বন্দরের জন্য প্রয়োজনীয় মূল অবকাঠামোগত উন্নয়নের জন্য আরও ১,০০০ কোটি টাকার প্রয়োজন হবে। এই বন্দর নির্মাণ প্রকল্প প্রত্যক্ষভাবে প্রায় ২৫,০০০ কর্মসংস্থান এবং পরোক্ষভাবে এক লাখেরও বেশি কর্মসংস্থান সৃষ্টি করবে।
জটিলতা
পশ্চিমবঙ্গ সরকার রাজ্যের শিল্প ক্ষেত্রে গতি বৃদ্ধির জন্য তাজপুর বন্দর প্রকল্প গ্রহণ করে। এছারা হলদিয়া ও কলকাতা বন্দরের নাব্যতা কমে যাওয়ার জন্যও নতুন বন্দর প্রয়োজন ছিল। একই কারণে ভারত সরকার ও পশ্চিমবঙ্গ সরকার সাগর দ্বীপে ভোর সাগর বন্দর নির্মানের পরিকল্পনা নেয়। তবে রাজ্য সরকার সাগর বন্দর ছাড়াও বেসরকারি উদ্দোগে তাজপুর বন্দর প্রকল্প ঘোষণা করে। এতে সাগর বন্দর নির্মান প্রকল্প থেকে কেন্দ্র সরকার সরে আসার পরিকল্পনা নেয়। কারণ কেন্দ্র সরকারের মতে তাজপুরে বেসরকারি উদ্দোগে বন্দর তৈরি হলে সাগর বন্দর লাভবান হবে না। সঙ্গে হলদিয়া ও কলকাতা বন্দরে পন্য পরিবহন অনেক কমে যাবে। প্রথমে কেন্দ্র সরকার প্রস্তাব দেয় দুটি বন্দর কেন্দ্র ও  রাজ্য যৌথ উদ্দোগে গড়ার। পড়ে রাজ্য সরকার এই প্রস্তাবে রাজি হয়। শেষে ঘোষণা করা হয় সাগর ও তাজপুর দুটি বন্দরই নির্মান করা হবে। তাজপুর বন্দর প্রথম ধাপে নির্মান করা হবে আর সাগর বন্দর দ্বিতীয় ধাপে নির্মিত হবে।
২০১৯ সালের আগেই তাজপুর বন্দরের ‘টেকনো ইকনমিক ফিজিবিলিটি রিপোর্ট’ তৈরি করে মন্ত্রিসভার অনুমোদনও মিলে যাবে বলে জাহাজ মন্ত্রকের আশা। সে ক্ষেত্রে ২০১৯-এই তাজপুর বন্দর তৈরির কাজ শুরু সম্ভব হবে
কার্বন পদচিহ্ন
কার্বন পদচিহ্ন বা কার্বন পদাংক (Carbon footprint) বলতে কোনও একক ব্যক্তি, কোনও ঘটনা, সংস্থা, সেবা, স্থান বা পণ্য উৎপাদনের কারণে সৃষ্ট মোট গ্রিনহাউস গ্যাস নিঃসরণকে বোঝায় এবং এটিকে সমতুল্য কার্বন-ডাই-অক্সাইড এককে প্রকাশ করা হয়। জীবাশ্ম জ্বালানির দহন, বৃক্ষাবৃত ভূমি পরিস্কারকরণ, এবং খাদ্য, শিল্পজাত পণ্য, উপাদান, কাঠ, সড়ক ও ভবন নির্মাণ, পরিবহন ও অন্যান্য সেবার সময়ে কার্বন-ডাই-অক্সাউড ও মিথেনের মতো কার্বনবাহী গ্যাসসহ অন্যান্য গ্রিনহাউস গ্যাস নিঃসরিত হয়।
বেশিরভাগ ক্ষেত্রে মোট কার্বন পদচিহ্ন সঠিক করে গণনা করা সম্ভব হয় না, কেননা এইসব গ্যাস উৎপাদনকারী প্রক্রিয়াসমূহের মধ্যকার জটিল আন্তঃক্রিয়াগুলি সম্পর্কে জ্ঞান ও উপাত্ত অপর্যাপ্ত। যেসব প্রাকৃতিক প্রক্রিয়াতে কার্বন ডাই-অক্সাইড মজুদ বা নিঃসরিত হয়, সেগুলির প্রভাবও ঠিকমত গণনা করা দুরূহ। এই কারণে রাইট, কেম্প ও উইলিয়ামস কার্বন পদচিহ্নের নিম্নোক্ত সংজ্ঞাটি প্রস্তাব করেন:
"কোনও সুসংজ্ঞায়িত জনসমষ্টি, ব্যবস্থা বা কর্মকাণ্ডের ফলে সৃষ্ট কার্বন ডাই-অক্সাইড (CO2) ও মিথেন (CH4) নিঃসরণের মোট পরিমাণ, যেখানে যে জনসমষ্টি, ব্যবস্থা বা কর্মকাণ্ডটি আগ্রহের বিষয়বস্তু, সেটির স্থানকালিক সীমানার ভেতরে অবস্থিত সমস্ত প্রাসঙ্গিক উৎস, কুণ্ড (সিংক) ও মজুদ গণনায় ধরা হয়েছে। এটিকে প্রাসঙ্গিক ১০০-বছরের বৈশ্বিক উষ্ণায়ন বিভব ব্যবহার করে সমতুল্য কার্বন ডাই-অক্সাইড হিসেবে গণনা করতে হবে।"
২০১৪ সালে বৈশ্বিক পর্যায়ে জনপ্রতি বাৎসরিক কার্বন পদচিহ্ন ছিল প্রায় ৫ টন সমতুল্য কার্বন ডাই-অক্সাইড (CO2eq)।
খনিজ তেল ও গ্যাস কোম্পানি ব্রিটিশ পেট্রোলিয়াম প্রায় ২৫ কোটি মার্কিন ডলার অর্থব্যয়ে একটি বিপণন অভিযানের দ্বারা কার্বন পদচিহ্ন পরিভাষাটি জনপ্রিয় করে। এর উদ্দেশ্য ছিল জনগণের মনোযোগ জীবাশ্ম জ্বালানি কোম্পানির কর্মকাণ্ডের উপর থেকে সরিয়ে জলবায়ু পরিবর্তন সমস্যা সমাধানে ব্যক্তিগত দায়িত্বের উপর ফেলা।
দ্য কনফেশনস ট্যুর
দ্য কনফেশনস ট্যুর হচ্ছে আমেরিকান সংগীত শিল্পী ও গীতিকার ম্যাডোনার দ্বিতীয় লাইভ অ্যালবাম। এটি প্রকাশিত হয় জানুয়ারি ২৬, ২০০৭ তারিখে, ওয়ার্নার ব্রস রেকর্ডসের মাধ্যমে। এটি জোনাস একারলান্ডের পরিচালনায় তৈরি। এতে ম্যাডোনার ২০০৬ সালের কনফেশ্যন্স ট্যুরের গানগুলো উল্লেখ করা হয়েছে। এটি রেকর্ড করা হয় ওয়েম্বলি অ্যারেনাতে, ট্যুরের লন্ডনে থাকা অবস্থায়। অ্যালবামটি সিডি এবং ডিভিডি দুই ধরনের মাধ্যমেই মুক্তি পায়। ডিভিডি তে পুরো কনসার্ট রয়েছে, সিডিতে রয়েছে কেবল তেরোটি লাইভ গান। অ্যালবামটি সেমটেক্স ফিলমসের প্রথম মুক্তিপ্রাপ্ত অ্যালবাম। এই কোম্পানীটি ২০০৬ সালে ম্যাডোনা প্রতিষ্ঠিত করেন।
দ্য কনফেশনস ট্যুর সাধারণভাবে সমালোচকদের কাছ থেকে ইতিবাচক মতামত পায়, সেই সাথে জিতে নেয় বেস্ট লং ফর্ম মিউজিক ভিডিও ক্যাটেগরিতে পঞ্চাশতম গ্র্যামি অ্যাওয়ার্ড পুরস্কার। মুক্তি পাওয়ার পর অস্ট্রেলিয়া, বেলজিয়াম, চেক রিপাবলিক, হাঙ্গেরি, ইটালি, পর্তুগাল এবং স্পেনে অ্যালবামটি অফিসিয়াল চার্টে প্রথম স্থান দখল করে। ম্যাডোনার নিজের দেশে অ্যালবামটি মোটামুটি সাফল্য পায় এবং ইউ এস বিলবোর্ড ২০০ অ্যালবামের তালিকায় পনেরোতম স্থাম দখল করে। সারা বিশ্বে দ্য কনফেশনস ট্যুরের প্রায় ১.২ মিলিয়ন কপি বিক্রি হয়েছে।
পূর্ব ইতিহাস
২০০৬ সালে আই'ম গোয়িং টু টেল ইউ অ্যা সিক্রেট নামক লাইভ অ্যালবামের মুক্তির পর বের হয় ম্যাডোনার দ্বিতীয় লাইভ অ্যালবাম দ্য কনফেশনস ট্যুর। অ্যালবামটি ওয়েম্বলি অ্যারেনাতে ২০০৬ সালের ১৫ এবং ১৬ আগস্ট রেকর্ড করা হয়। সে সময় ম্যাডোনার কনফেশনস ট্যুরের লন্ডন অংশ চলছিল, যাতে তার ২০০৫ সালে মুক্তি পাওয়া স্টুডিও অ্যালবাম কনফেশনস অন অ্যা ড্যান্স ফ্লোর এর গানগুলো ব্যবহৃত হয়। এই অ্যালবামটি ম্যাডোনার নতুন প্রযোজনা সংস্থা, সেমটেক্স ফিলমসের প্রথম পরিবেশনা, যা সিডি এবং ডিভিডি এই দুই ফরম্যাটেই মুক্তি পায়। জোনাস একারলান্ডের পরিচালনায় এতে ম্যাডোনার ভ্রমণের বিভিন্ন অংশ ধারণ করা হয়। ডিভিডিতে রয়েছে ম্যাডোনার ট্যুরের একুশটি গানের সব কয়টি, এবং সিডিতে রয়েছে তেরোটি প্রধান প্রধান গান। ট্যুরটি ২০০৬ সালে থ্যাংকসগিভিঙের সময় প্রথম দেখানো হয় এনবিসিতে। এই সম্প্রচারটি ছিল সম্পাদিত, এবং এতে কিছু গান যেমন 'প্যারাডাইস (নট ফর মি) এর অংশবিশেষ বাদ দিয়ে দেয়া হয়। "লিভ টু টেল" গানে ম্যাডোনার কাচে মোড়ানো ক্রুশ থেকে ঝুলে গান গাওয়ার দৃশ্যটি বিভিন্ন মিডিয়া এবং ধর্মীয় সংগঠনের কাছে সমালোচিত হয়। এই গানটির পরেই রয়েছে কনফেশনস অন অ্যা ড্যান্স ফ্লোর অ্যালবামের  "ফরবিডেন লাভ" গানটি, যাতে ম্যাডোনাকে মাথা থেকে একটি কাঁটার মুকুট খুলতে দেখা যায়। এশিয়ান মিডিয়া এবং সার্ভিসেস কোম্পানি ফ্রাইডে রিপোর্ট করে যে অ্যালবামটি সিঙ্গাপুর, মালয়েশিয়া এবং পূর্ব এশিয়ার কিছু কিছু অংশে নিষিদ্ধ হয়, যার প্রধান কারণ ছিল ডিভিডিতে এসব দৃশ্যের উপস্থিতি।.
সমালোচকদের মতামত
অলমিউজিকের স্টিফেন টমাস আর্লেওয়াইন বলেন যে অ্যালবামের সিডিটি "শুনতে খুব একটা ভাল নয়, তবে বিশ বছরের পুরনো গানগুলো নতুন করে শুনতে খারাপ লাগে না। অনুষ্ঠানের দক্ষ পরিচালনা এবং সুন্দর দৃশ্যগুলোর কারণে ডিভিডিটাকে খারাপ বলা যায় না, কিন্তু তারপরেও এটা কেবল সেই সব ভক্তদের জন্য যারা একটা লাইভ সিডি/ডিভিডি কেনার এক বছর পরেই আরেকটা একই অ্যালবাম কিনতেও আপত্তি করবে না।"  স্ল্যান্ট ম্যাগাজিনের এড গঞ্জালেজের মতে "অ্যালবামের কনসার্ট ফিনালে গানটি এই প্রমাণই দেয় যে যৌন আকর্ষণ এবং রাজনীতি ছাড়াও কেবল হৃদয় এবং মনের ছোঁয়া দিয়েও ম্যাডোনার গান ভাল ব্যবসা করতে পারে।"  সাইলাস ম্যাগাজিনের টমাস ইনসকিপও অ্যালবামের ফিনালে গানটির প্রশংসা করেছেন। তার মতে "দ্য কনফেশনস ট্যুরে বেশ উঁচু সুরের গান রয়েছে, যা খুব অল্প সময়ে তৈরি হলেও ম্যাডোনার আগের গানগুলোর চাইতে অনেক বেশি প্রাণোচ্ছল। সিডিতে মাত্র তেরোটি গান রয়েছে, তার পরেও গানগুলো দারুণ!" তবে তার ধারণা "কনফেশনস" অংশে এসে সিডিটি তার আবেদন হারিয়ে ফেলেছে। এই গানে তিনজন ব্যক্তিকে তাদের জীবনের দুর্দশার স্বীকারোক্তি জানাতে দেখা যায়।
বিবিসি মিউজিকের টম ইয়ং বলেন যে তিনি ট্যুরটি সামনে থেকে দেখেননি, এবং মনে করেন যে "ডিভিডিতে অনুষ্ঠানের কিছু কিছু দিক হারিয়ে গেছে, সেই সাথে দৃশ্য বা গানগুলোও অপ্রয়োজনীয় ভাবে লম্বা করা হয়েছে। লাইভ অ্যালবাম হিসেবে অবশ্য তা ঠিকই আছে।"  পিচফর্ক মিডিয়ার স্টিফেন এম ডিউসনার অ্যালবামের নেতিবাচক রিভিউ দেন এই বলে যে, "দোষ প্রায় পুরোটাই ম্যাডোনার। স্টেজে তিনি দারুণ দারুণ পপ গান শোনাতে পারেন, সেই সাথে এমন ট্যুর করার ক্ষমতা এবং টাকা দু'টোই তার আছে। তাহলে দর্শক এবং অনুষ্ঠানের মাঝে এমন পর্দা ঝুলিয়ে রাখার মানে কি? একারলান্ড একটা লাইভ অ্যালবামে ঠিক সেই জিনিসগুলোই নিয়ে আসেন যা থাকা উচিত নয়। দৃশ্য বারবার কেটে দেয়া হয়েছে, যাতে স্থান সম্পর্কে কোন ধারণাই পাওয়া যায় না, নকল গান এবং বাজনা, যাতে অনুষ্টানের আসল প্রকৃতি ধরা যায় না, এবং দর্শকদের উত্তেজনার প্রায় কিছুই দেখানো হয়নি।"  দ্য হিন্দু ব্লে যে "পুরো পৃথিবীটাকে নিজের নৃত্যমঞ্চে পরিণত করেছেন ম্যাডোনা, তার শক্তির সামনে বিস্ময় মাথা নত করা ছাড়া কিছু করার নেই।"  ২০০৮ সালের ১০ ফেব্রুয়ারি তারিখে লস অ্যাঞ্জেলসের স্টেপলস সেন্টারে অনুষ্ঠিত পঞ্চাশতম গ্র্যামি অ্যাওয়ার্ড অনুষ্ঠানে দ্য কনফেশনস ট্যুর অ্যালবামটি বেস্ট লং ফর্ম মিউজিক ভিডিও পুরস্কার পায়।
বাণিজ্যিক সফলতা
alt=A faraway image showing a blue crystal cross and a blond woman standing on a platform on the cross. The woman is wearing a red shirt and dark brown pants. Her hands are spread apart along the cross's breadth to symbolize as if she has been crucified. Behind the cross, a backdrop is centrally illuminated|thumb|কনফেশনস ট্যুরে "লিভ টু টেল" গানের দৃশ্যায়ন, যেখানে একটি কাচে মোড়ানো ক্রুশ থেকে ঝুলে থেকে গান করেন ম্যাডোনা। দৃশ্যটি বিভিন্ন ধর্মীয় সংঘের কাছে সমালোচিত হয়, যারা বলে যে এটি খ্রিষ্টান ধর্মবিরোধী। নিলসেন সাউন্ডস্ক্যানের মতে অ্যালবামটি বিলবোর্ড ২০০ চার্টে প্রথম সপ্তাহে ৪০০০০ কপি বিক্রির মাধ্যমে পনেরোতম স্থান দখল করে।   ক্যানাডায় এই অ্যালবামটি ক্যানাডিয়ান অ্যালবামস চার্টে দ্বিতীয় স্থান দখল করে।  অ্যালবামটি এআরআইএ অ্যালবামস চার্টে স্থান পায়নি, কিন্তু অস্ট্রেলিয়ান টপ ফোর্টি ডিভিডি চার্টের ১২ ফেব্রুয়ারি ২০০৭ সংখ্যায় প্রথম স্থান পায়।   এটি চারটি অনিয়মিত সপ্তাহ জুড়ে ডিভিডি চার্টের শীর্ষে অবস্থান করে। ২০০৭ সালের শেষে অস্ট্রেলিয়ান চার্টে দেখা যায় যে দ্য কনফেশনস ট্যুর অ্যালবামটি সমস্ত অস্ট্রেলিয়ায় সবচেয়ে বেশি বিক্রি হওয়া অ্যালবামের তালিকায় সাতাশতম স্থান পেয়েছে।   অস্ট্রেলিয়ান রেকর্ডিং ইন্ডাস্ট্রি অ্যাসোসিয়েশন (এআরআইএ) অ্যালবামটিকে ১০,০০০ কপি ডিভিডি পাঠানোর জন্য গোল্ড সনদ দেয়।
যুক্তরাজ্যে এটি ইউকে অ্যালবামস চার্টে সপ্তম স্থান পায়।   জাপানে অ্যালবামটি ওরিকন উইকলি অ্যালবাম চার্টে দশ নাম্বার স্থান পায় এবং বারো সপ্তাহ স্থায়ী হয়। হং কঙ-এ এটি ১০০৭ সালে সবচেয়ে বেশি বিক্রি হওয়া দশটি আন্তর্জাতিক অ্যালবামের একটি হওয়ার জন্য ইন্টারন্যাশনাল ফেডারেশন অফ দ্য ফোনোগ্রাফিক সোসাইটির কাছ থেকে গোল্ড ডিস্ক অ্যাওয়ার্ড পায়।.
ইউরোপজুড়ে অ্যালবামটি বেলজিয়াম, ইটালি, পর্তুগাল এবং স্পেনের টপ চার্টের শীর্ষে উঠে আসে, এবং বাকি ইউরোপিয়ান দেশগুলোর টপ চার্টেও জায়গা পায়। মেক্সিকো, নিউজিল্যান্ড এবং নরওয়েতে সেরা দশ তালিকার ঠিক পরেই থাকে অ্যালবামটি।   ইউরোপে অ্যালবামের সাফল্যের কারণে এটি বিলবোর্ডের ইউরোপিয়ান টপ হান্ড্রেড অ্যালবামসের দ্বিতীয় অবস্থানে চলে আসে, যেখানে প্রথমে ছিল নোরাহ জোনসের স্টুডিও অ্যালবাম নট টু লেট।   সারা বিশ্বে এই অ্যালবামের প্রায় ১.২ মিলিয়ন কপি বিক্রি হয়।
ইহানা ধিল্লোন
ইহানা ধিল্লোন (জন্ম: ১৮ই আগস্ট ১৯৮৯) হলেন একজন ভারতীয় অভিনেত্রী, যিনি বলিউড এবং পাঞ্জাবি চলচ্চিত্র উভয় ক্ষেত্রেই কাজ করছেন। তিনি হেট স্টোরি ৪ নামক বলিউডের জনপ্রিয় উত্তেজনাপূর্ণ চলচ্চিত্রে অভিনয়ের মধ্য দিয়ে আত্মপ্রকাশ করেছেন।  তিনি উক্ত চলচ্চিত্রে রিশমা নামের এক কর্পোরেট নারীর চরিত্রে অভিনয় করেছেন, যিনি তাঁর বাগদত্তার হত্যার প্রতিশোধ নিতে চেয়েছিলেন। এই চলচ্চিত্রে তাঁর অভিনয়ের জন্য ইহানা সারা দেশ জুড়ে সমালোচকদের দৃষ্টি আকর্ষণ করেছিলেন। তাঁর বহুভাষিক দক্ষতা তাঁকে ড্যাডি কুল মুন্ডি ফুল (২০১৩), টাইগার (২০১৬) এবং থাগ লাইফ (২০১৭)-এর মতো সংবেদনশীল পাঞ্জাবি চলচ্চিত্রে সাফল্য অর্জন করতে সহায়তা করেছে। অর্জুন রামপাল অভিনীত শৈলেশ বর্মা পরিচালিত নাস্তিক নামক আসন্ন একটি চলচ্চিত্রে অভিনয়ের মাধ্যমে তিনি আবারও বড় পর্দায় হাজির হতে চলেছেন।